CENTAR ZA PRUŽANJE USLUGA U ZAJEDNICI MOCIRE

Asje Petričić 5

23000 Zadar

KLASA:112-01/22-01/09

URBROJ: 334-02-22-1

Zadar, 29.07.2022.godine

Temeljem članka 23. Statuta Centra za pružanje usluga u zajednici Mocire KLASA 012-03/21-01/01 URBROJ: 01-21-3 od 14. travnja 2021.godine i Pravilnika o unutarnjem ustroju i sistematizaciji radnih mjesta Centra za pružanje usluga u zajednici Mocire KLASA 012-04/21-02/01, URBROJ: 01-21-3, ravnateljica Centra za pružanje usluga u zajednici Mocire, objavljuje

N A T J E Č A J

za radno mjesto

1. Voditelj računovodstva (m/ž)-na određeno puno radno vrijeme – 1 izvršitelj/ica

Uvjeti:

- završen preddiplomski sveučilišni studij ili stručni studij iz područja ekonomije

- tri (3) godine radnog iskustva u traženom akademskom zvanju i stupnju,

- da ne postoji zapreka iz čl.261 Zakona o socijalnoj skrbi (NN 18/22, 46/22)

Uz prijavu na natječaj kandidati su dužni priložiti:
- životopis

- dokaz o stručnoj spremi

- domovnica (preslika)
- potvrda Hrvatskog zavoda za mirovinsko osiguranje – elektronički zapis o radnom stažu

- uvjerenje da se ne vodi kazneni postupak (ne starije od mjesec dana).

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) uz prijavu na natječaj dužni su priložiti, pored dokaza o ispunjavanju traženih uvjeta i sve potrebne dokaze dostupne na poveznici:  [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)
 Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju  na pravo prednosti  pri  zapošljavanju  u skladu s člankom 9. Zakona o profesionalnoj rehabilitaciji i zapošljavanju osoba s invaliditetom  (NN  157/ 13,  152/ 14, 39/18, 32/20) uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Kandidati koji se pozivaju na pravo prednosti pri zapošljavanju iz članka 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz ostale dokaze o ispunjavanju traženih uvjeta, dužni su priložiti i odgovarajuće dokaze o ostvarivanju prava prednosti, kao rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristio pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijave s potrebnom dokumentacijom, podnose se u roku od **8 dana** od dana objave natječaja, poštom s naznakom «Za natječaj», na adresu Centra za pružanje usluga u zajednici Mocire, Asje Petričić 5, 23 000 Zadar.

Podnošenjem prijave na natječaj kandidati daju suglasnost Centru za pružanje usluga u zajednici Mocire da kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Centar za pružanje usluga u zajednici Mocire zadržava pravo poništenja Natječaja u cijelosti ili dijela natječaja ne navodeći pritom razloge poništenja.

Nepotpune i nepravovremene prijave neće se razmatrati.

Kandidati koji budu udovoljavali formalnim uvjetima natječaja biti će pozvani na razgovor.
Podnositelji prijava bit će pismeno obaviješteni o rezultatima natječaja.

Ravnateljica:

Jelena Milin, dipl.soc.radnica